שיחה:החיים הללו

message: שלום. תודה לעריכתך בערך החיים הללו. מזמין את כבודו להסיר את התבנית. בברכה ובכבוד, רפאל גורי  Rafael Guri - שיחה 09:32, 6 בספטמבר 2018 (IDT)
replies: text: תגיד, רפאל, למה בעצם לא הצבת את המקורות בתוך הערות שוליים בגוף הטקסט, כמקובל? Liad Malone - שיחה 11:57, 6 בספטמבר 2018 (IDT)
replies: text: :האם כדאי להעביר להערות שוליים או לקישורים חיצוניים? בברכה, רפאל גורי  Rafael Guri - שיחה 23:02, 6 בספטמבר 2018 (IDT)
replies: text: :: תראה, מה שקורה עכשיו, הוא שאם אני מוסיף משפט כלשהו לערך ללא מקור ספציפי, זה ייראה כאילו המקור שלו נמצא גם הוא באחד המקורות המופיעים תחת הכותרת "מקורות". אם המקורות נמצאים לפניך, צריך לציין את מראי המקום המדויקים בהערות שוליים בגוף הטקסט. כך יהיה ברור מה הגיע מאיפה, ואם ארצה להוסיף משפט כלשהו, אצטרך לספק מקור גם בשבילו. אין בערך הזה הרבה מידע, זאת לא אמורה להיות עבודה שתגזול זמן רב. Liad Malone - שיחה 00:14, 7 בספטמבר 2018 (IDT)
replies: text: :::בדוק תודה. בוצע. אתה יכול להסיר את התבנית? בברכה, רפאל גורי  Rafael Guri - שיחה 06:35, 7 בספטמבר 2018 (IDT)
replies: text: ::::רפאל, בוא נתעלם רגע מהתבנית המעצבנת. משהו כאן לא ברור לי. עברתי על שלוש ההערות שמשמשות כמקורות למידע בערך, ואף אחת מהן לא כוללת מראה מקום או קישור שמכיל את אותו מידע שמופיע בערך. לכן הזזתי שתיים מהן לקישורים החיצוניים. לפני שאזיז גם את השלישית, שרק מספרת על קיומו של כרך הכולל את כל הגליונות ונמצא באוסף פרטי של עמיחי נאוה, אני רוצה להבין: מאין בעצם לקחת את המידע הכתוב בערך? מתוך עיון באותו אוסף פרטי? מתוך עיון באחד הגליונות שנתקלת בו? Liad Malone - שיחה 14:55, 7 בספטמבר 2018 (IDT)
replies: text: :::::שלום Liad Malone. תודה. את החומר קיבלתי (לא ישירות) מד"ר עמיחי נאוה (כפי שהוא מופיע בערך, וללא ציטוטים ומראי מקום). אצלו נמצאים כל הגיליונות. אם תרצה לפנות אליו אעביר לך את כתובת המייל שלו. בברכה רפאל גורי  Rafael Guri - שיחה 23:26, 7 בספטמבר 2018 (IDT) לא ברור לי מדוע הסרת את הקישור הזה שיכול בהחלט לחבר את המתעניינים לנושא באתר הגלריה לספרות (The Book Gallery) בו מדובר על כך, שמופיעים כל הגליונות של השבועון משנת תרצ"ה כרוכים יחדיו. אתר הגלריה לספרות ירושלים, מהשנים 1936-1935. כרגע אני בחו"ל ואין לי זמן להמשיך לטפל בערך הזה. אחרת הייתי פונה לד"ר נאוה ומבקש יותר פרטים. ואף אולי נפגש עימו לשם כך. עימך הסליחה. מודה לך על טיפולך המסור. בברכה, רפאל גורי  Rafael Guri - שיחה 23:40, 7 בספטמבר 2018 (IDT)
replies: text: ::::::רפאל, לא הסרתי את הקישור לאתר הגלריה לספרות, רק העברתי אותו לפרק הקישורים החיצוניים. מחקתי חלק מהטקסט כי הוא מטעה, משתמע ממנו שהקישור מוביל ישירות אל הגליונות, כמו למשל באתר של העולם הזה. הקישור קיים, ומי שנכנס אליו יכול לקרוא על הגליונות הכרוכים יחדיו. אלא שעל מה מדבר הדף הזה באתר הגלריה לספרות? על אסופת גליונות של השבועון, שהיתה ברשות חנות הספרים הזאת בעבר וכבר לא נמצאת במלאי שלהם. האם ניתן ללמוד ממנו שהמוציא לאור הוציא את האסופה הזאת בהוצאה מיוחדת בזמן כלשהו? לא הבנתי זאת מהטקסט באתר.

text: ::::::לגבי החומר שהגיע מד"ר עמיחי נאוה: לא ניתן לציין זאת כמקור בהערת שוליים, שהרי זה בבחינת מחקר מקורי. מה שנותר לעשות הוא פשוט לציין זאת בדף השיחה. פעולה זו ממילא תתיתר ברגע שנעביר את הדיון הזה לשם. עברתי עכשיו על המידע בערך. כמעט כולו יכול להיות לקוח ישירות מהפרטים המופיעים בשבועון עצמו, ללא קשר לגליון ספציפי, ולכן אין ממש צורך במקור חיצוני. מלבד שני המשפטים האחרונים: על "מטרת העיתון" ו"הכנסות העיתון". אבקש מעמיחי נאוה בדף שיחתו (ראיתי שהוא ביצע עריכה אחת בערך הזה) לציין את המקור לשני המשפטים הללו. Liad Malone - שיחה 01:44, 8 בספטמבר 2018 (IDT)
thread_title:  תבנית 

message: 1. השבועון הוא בלתי מפלגתי ולא תלוי.: יש בידי העתק של מסמך הכוונות של ייסוד העיתון ( את המקור מסרתי לארכיון לתיאטרון ע"ש גור בירושלים יחד עם יצירות אחרות של משה ליבר לשימור). ההסכם בין האדונים סאלו בומס, בן-זאב ליבר וארון פרידלר. בהסכם מצויין שהשבועון יהיה מסחרי ויפעל על בסיס מסחרי בלבד. מעיון בכל גליונות השבועון שנמצאים אצלי אפשר גם לראות את רוח העורך, כאיש התרבות ה"ייקית" ברוח החלוציות של שנים אלה. ( זו פרשנות שלי) ולא כמקדם דעות פוליטיות .
2. השבועון הפסיק להופיע בגלל מחסור בכסף. ההסכם הנ"ל הוא ל3 שנים.באותו הסכם התחייבו המייסדים לממן את העיתון עד 31 בדצמבר 1936. אבל לא ימשיכו לממן אותו לאחר תאריך זה. (סכום ההשקעה היה 500 לא"י )
בעיון בגליונות העיתון האחרונים ( החל מיוני 36) חוזרת הקריאה לקוראים לרכוש את העיתון וכן נסיונות לרכוש  מודעות פרסום. החל מגליון 24 ביוני 1936, התחלף העורך. א. סלומון החליף את בן זאב ליבר בעריכה (גליון 25)והאחראי נשאר  ד"ר ארנסט קלימובסקי.(ולא דן שפר שהיה כנראה רק בגליונות הראשונים. ) גם העימוד ( ספרור העמודים השתנה, ותכנים מסוימים, בעיקר בגליונות האחרונים מוחזרו כי הופיעו בגלינות ראשונים ( למשל תמונות ממלחמת איטליה בחבש).
3. אני מסתמך בעיקר על קובץ השבועון המכיל את כל הגליונות ( במילה גליון אני מתכוון לחוברת השבועית).  כולל מהדורות מיוחדות, עד גליון  30. בתוך הכרך שבידי נמצאים גם מהדורות בשם " עיתון חדש" שיצאו כנראה בינואר עד מאי 35, ובהם הודעה שהשבועון " החיים הללו מתעכב בגלל בעיות טכניות"( נראה שהיו כ10 גליונות ובידי רק בודדות). 
4. הערה נוספת. הכרך שבידי נרכש על-ידי במכירה פומבית של חנות ספרים. לא נמסר לי המקור אבל נראה לי שזה היה גנזך של הוצאה לאור או ארכיון שנסגר. הכריכה כוללת את כל הגליונות בסדר מספרי וכרונולוגי. 
5. אשמח להפגש אתכם. זה הנושא הראשון שבו אני מנסה להעלות מידע לויקיפדיה.
, ולכן בודאי לא מושלם. 
בברכה. עמיחי נאוה. עמי43 - שיחה 14:47, 10 בספטמבר 2018 (IDT)
thread_title:  "החיים הללו":  הערותיך לשני הסעיפים האחרונים